סמל ספרד

סמל ספרד הוא שלט אצולה אשר הוכר חוקית כסמלה של ספרד ב-5 באוקטובר 1981 והחליף את הסמל הזמני אשר בזמנו החליף את סמלה הרשמי של ספרד מתקופת שלטונו של פרנקו. הסמל משובץ על דגל ספרד.

השלט מסמל את הממלכות הישנות של ספרד, את היותה מונרכיה חוקתית ואת מיקומה הגאוגרפי.

מרכיבי השלט
שלט האצולה מורכב משישה שלטי אצולה שונים ועוד מספר התקנים הרלדיים.

המגן
המגן מחולק לארבעה רבעים אשר מייצגים את חמש הממלכות אשר הרכיבו את ממלכת ספרד בסוף המאה ה-15 ומהן נולדה ספרד המודרנית.

 סמל  משמעות 50px  ממלכת קסטיליה, המיוצגת על ידי טירה זהובה על רקע אדום. 50px  ממלכת לאון, המיוצגת על ידי אריה סגול על רקע כסוף. 50px  ממלכת אראגון, המיוצגת על ידי מגן זהב המוטען בארבעה פסים אדומים. 50px  ממלכת נווארה, המיוצגת על ידי מערכת של שרשראות זהובות מחוברות, על רקע אדום. 50px  בתחתית המגן, מיוצגת גרנדה על ידי צמח הרימון בנקודה קטנה בתחתית המגן. 50px  במרכזו של המגן ממוקם סמל בית בורבון-אנז'ו (שממנו יצאה שושלת מלכי ספרד), שלוש חבצלות מוזהבות על רקע כחול וגבול אדום.

המרכיבים החיצוניים
 סמל  משמעות 50px  כתר ממלכת ספרד, המייצג את המלוכה הספרדית. 50px  עמודי הרקולס, האחד מייצג את גיברלטר והשני את סאוטה, ומקיפה אותם מגילה עם הכתובת בלטינית "PLVS VLTRA" ("עוד מעבר"). סמלים אלה נועדו להזכיר את עברה המהולל של ספרד כחוקרת ימים ומגלת ארצות, ואת האימפריה ההתיישבותית שהקימה באמריקה. 50px  כתר קיסרי המייצג את המלך והקיסר קרלוס הראשון שבזמן תקופת שלטונו החלה ספרד לשרש את מעמדה כאימפריה חובקת עולם.

ראו גם 

קישורים חיצוניים

 הערות שוליים 

ספרד, סמל
קטגוריה:ספרד: סמלים לאומיים
ספרד
קטגוריה:אריות בסמלי מדינות